recursal/SuperWikiNEXT-32B huggingface dataset:
**சுரேந்திரநாத் தாகூர் (Surendranath Tagore)** (1872-1940) இவர் ஓர் பெங்காலி எழுத்தாளரும், இலக்கிய அறிஞரும் மற்றும் மொழிபெயர்ப்பாளரும் ஆவார். குறிப்பாக இரவீந்திரநாத் தாகூரின் பல படைப்புகளை ஆங்கிலத்திற்கு மொழிபெயர்த்ததில் இவர் குறிப்பிடத்தக்கவராவார்.

ஆரம்பகால வாழ்க்கை மற்றும் பின்னணி
---------------------------------

கொல்கத்தாவின் தாகூர் குடும்பத்தில் உறுப்பினரான இவர் 1872இல் மும்பையில் சத்யேந்திரநாத் தாகூர் மற்றும் ஞானதானந்தினி தேவி ஆகியோருக்குப் பிறந்தார். ஒரு பிரபல இலக்கிய எழுத்தாளரும், எழுத்தாளரும் மற்றும் இசைக்கலைஞருமான சுரேந்திரநாத்தின் சகோதரி இந்திரா தேவி சௌதுராணி, 1873 இல் பிறந்தார்.  சுரேந்திரநாத்1893இல் கல்கத்தாவின் புனித சேவியர் கல்லூரியில் பட்டம் பெற்றார். மேலும் இவரது வாழ்க்கையின் ஆரம்ப கட்டத்தில் இவர் இந்திய தேசியவாத இயக்கத்தில் ஈடுபட்டார்.

தொழில்
------

இவர் 1899 இல் மும்பையில் இயில்வே தொழிலாளர்களின் வேலைநிறுத்தத்தை ஆதரித்தார். பின்னர் 1905 வங்காளப் பிரிவினைக்கு எதிராக வங்காள சுதேசி இயக்கத்தில் ஈடுபட்டார்.  பிரமாதா மித்ராவின் கீழ் நிறுவப்பட்ட அனுசீலன் சமிதியின் பொருளாளராக பணியாற்றியபோது, சுரேந்திரநாத் இந்திய சுதந்திரத்திற்கான புரட்சிகர இயக்கத்தின் ஆரம்ப கட்டத்தில் ஈடுபட்டதாக நம்பப்படுகிறது.   சுரேந்திரநாத் பல இந்தியர்களுக்கு சொந்தமான வங்கிகள் மற்றும் காப்பீட்டு நிறுவனங்களை நிறுவிய பெருமைக்குரியவராவார். இதன் மூலம் இவர் உள்நாட்டு தொழில்களை ஊக்குவிக்க முயன்றார்.

பணிகள்
------

விஸ்வபாரதி பல்கலைக்கழகத்தை நிறறுவுவதற்கான ஆரம்ப கட்டங்களில் சுரேந்திரநாத்தின் பணி முக்கியமானதாகக் கருதப்படுகிறது. மேலும் இவர் பல்கலைக்கழக வெளியீட்டு குழுவிலும் இடம் பெற்றார். 1923 சூலை முதல் 1929 ஏப்ரல் வரை *தி விஸ்வ-பாரதி* என்ற காலாண்டு இதழின் ஆசிரியராகவும் பணியாற்றினார்.

படைப்புகள்
----------

சுரேந்திரநாத் சிறு வயதிலிருந்தே தனது மாமா இரவீந்திரநாத் தாகூரால் செல்வாக்கு பெற்றார். இதனால் இவர் இலக்கியத்தில் ஆர்வத்தை வளர்த்துக் கொண்டார்.  சுரேந்திரநாத்தின் படைப்புகளில் தனது சொந்த படைப்பு படைப்புகளும், இரவீந்திரநாத்தின் படைப்புகள் வங்காளத்திலிருந்து ஆங்கிலத்திற்கு மொழிபெயர்ப்பும் அடங்கும். சுரேந்திரநாத்தின் சொந்த குறிப்பிடத்தக்க இலக்கிய படைப்புகளில் விஞ்ஞானத்தின் பல்வேறு அம்சங்கள் குறித்த கட்டுரைகள் அடங்கியிருந்தன. அவை *சாதனா* மற்றும் *பாரதி* இதழ்களில் வெளியிடப்பட்டன. நவீன மதிப்பாய்வு மற்றும் *பிரபாசி* ஆகியவற்றிலும் இவர் பங்களித்தார். மொழிபெயர்ப்புகளில் குறிப்பிடப்பட்ட படைப்புகளில், இரவீந்திரநாத்தின் படைப்புகளான தி ஹோம் அண்ட் தி வேர்ல்ட் (1919)*,* *கிளிம்ப்ஸஸ்* ஆப் பெங்கால் பிரம் லெட்டர்ஸ் (1921), மற்றும் 1950 இல் *போர் சாப்டர்ஸ்* (அவரது மரணத்திற்குப் பிறகு வெளியிடப்பட்டது) ) போன்றவை. சுரேந்திரநாத் தாகூர் 1940இல் இறந்தார்.

குறிப்புகள்
-----------

1. ↑
2. 1 2 3  Lal 1992
3. ↑  Pal, Gupta & Chakrabarti 1977
4. ↑  Guha 1971

* Lal, Mohan (1992), *Encyclopaedia of Indian Literature*, Sahitya Akademi, ISBN 8126012218
* Pal, Bipin Chandra; Gupta, Atulchandra; Chakrabarti, Jagannath (1977), *Studies in the Bengal renaissance*, National Council of Education, OCLC 568681052
* Guha, Arun Chandra (1971), *First spark of revolution: the early phase of India's struggle for independence, 1900–1920*, Orient Longman, OCLC 254043308
யோகாவின் அடிப்படைத் தத்துவம் முதல் ஆரோக்கிய வாழ்வுக்கு யோகா உதவும் முறைகள் என அனைத்தையும் இந்த "யோகா கற்றுக் கொள்ளுங்கள்" நூல்(ISBN 978-81-8368-612-9) விளக்குகிறது. 120 பக்கங்களுடன் இந்திய மதிப்பில் ரூபாய் 60 எனும் விலையில் வெளியிடப்பட்டுள்ளது.

நூலாசிரியர்
-----------

நூலாசிரியர் கணபதி ராம்கிருஷ்ணன் மும்பையில் உள்ள பாபா அணு ஆராய்ச்சி மையத்தில் விஞ்ஞானியாக ஆறு ஆண்டுகள் பணியாற்றியுள்ளார். ஐந்து இசை ஆல்பங்களை வெளியிட்டிருக்கும் இவர் பத்திரிகைகளில் இசை, நடனம் குறித்த விமர்சனங்களையும் எழுதி வருகிறார்.

பொருளடக்கம்
-----------

1. யோகா -ஓர் அறிமுகம்
2. மனநலமே உடல் நலம்
3. யோகா- மூன்று அம்சங்கள்
4. ஆசனங்கள்
5. பிராணாயாமம்

எனும் 5 தலைப்புகளில் எளிமையான நடையில் யோகா குறித்து இந்த நூலில் முழுமையான தகவல்கள் வழங்கப்பட்டுள்ளன.

### யோகா -ஓர் அறிமுகம்

முதல் பகுதியான இதில் யோகா என்றால் என்ன என்பது குறித்து முழுமையாக விளக்கப்பட்டுள்ளது.

### மனநலமே உடல் நலம்

இத்தலைப்பில் மனநலம் குறித்து விளக்கப்பட்டு அதுவே உடல் நலத்திற்கு உதவுகிறது என்பது குறித்து விளக்கமளிக்கப்பட்டுள்ளது.

### யோகா- மூன்று அம்சங்கள்

யோகாவில் இருக்கும் மூன்று நிலைகளான ஆசனம், பிராணாயாமம் மற்றும் தியானம் ஆகியவை விளக்கப்பட்டுள்ளன.

### ஆசனங்கள்

உடலுக்கு வலிமையும், உள்ளத்துக்குத் தெளிவையும் அளிக்கும் நூற்றுக்கணக்கான ஆசனங்கள் இருக்கின்றன போதும் 69 ஆசனங்களின் பெயர்கள் பட்டியலிடப்பட்டுள்ளன. இந்த ஆசனங்களில் மிக முக்கியமான ஆசனங்கள் செய்வது குறித்து விளக்கம் அளிக்கப்பட்டிருப்பதுடன் அதற்கான பலன்களும் தெரிவிக்கப்பட்டுள்ளன.

### பிராணாயாமம்

பிராணாயாமம் என்கிற மூச்சுப் பயிற்சியில் 12 முறைகள் பட்டியலிடப்பட்டுள்ளன. இவற்றில் முக்கியமான சில மூச்சுப் பயிற்சிகள் குறித்து விளக்கமளித்து அதனால் ஏற்படும் பயன்களும் சொல்லப்பட்டுள்ளன.

- இன்று உலகம் முழுவது பரவி வரும் யோகாசனப் பயிற்சி முறை குறித்து எளிமையாக விளக்கப்பட்டுள்ள இந்நூலில் உள்ள பயிற்சிப் படங்களில் இருப்பவர் நூலாசிரியர் கணபதி ராமகிருஷ்ணன் என்பது இங்கு குறிப்பிடத்தக்கது.

வெளி இணைப்புகள்
---------------

* முத்துக்கமலம் இணைய இதழில் வெளியான "யோகா கற்றுக் கொள்ளுங்கள்" நூல் குறித்த புத்தகப் பார்வை பரணிடப்பட்டது 2010-03-29 at the வந்தவழி இயந்திரம்
சிவானந்தா ஆசிரமம், ரிசிகேசு
**யோகா-வேதாந்தா வன மன்றம்** (*Yoga-Vedanta Forest Academy*) என்ற பள்ளி இறைநிலை வாழ்க்கை சமூகம் சார்ந்த பள்ளியாகும். இப்பள்ளியானது, சிவானந்தா ஆசிரமத்திற்குள் ரிசிகேசை அமைவிடமாகக் கொண்டுள்ளது. இதன் முக்கிய நோக்கமானது, யோகக் கலை கற்றுக் கொள்ள விரும்புபவர்களுக்காக பயிற்சியளிப்பதோடு அல்லாமல், நடைமுறை ஒழுக்கத்தினை தனிப்பட்ட மற்றும் மனித நல்வாழ்விற்கான தொடர்பினை ஏற்படுத்துவதையும் கற்றுக் கொடுக்கிறது. படிப்பின் கடைசி இருமாதங்கள் இந்தியர்களுக்காக மட்டுமே பயிற்சி வழங்கப்படுகிறது.

வரலாறு
------

யோகா வேடந்தா வன மன்றம், 1948 ஆம் ஆண்டில் சுவாமி சிவநந்தரால் நிறுவப்பட்டது, இங்கு யோகா பற்றிய முறையான பயிற்சியானது அங்கேயே தங்கியிருந்து பயிற்சி பெறுவோருக்கும், வெளியேயிருந்தும் வந்து படித்துக்கொள்ளும் விதமாகவும் இருவிதமாக வசதிகள் செய்யப்பட்டுள்ளது.

பயிற்சி பாடத்திட்டம்
--------------------

இப்பயிற்சியில், வழக்கமான ஆன்மீக பயிற்சிகள் அளிக்கப்பட்டு, ஆஸ்ரமத்தில் உள்ள ஒவ்வொருவரும் இப்பயிற்சியினை பின்பற்றுகின்றனர். மாணவர்கள் அதிகாலை 4 மணிக்கு எழுந்து தினமும் செய்யக் கூடிய தியானம் மற்றும் மந்திரங்கள் ஓதுகின்றார்கள், இதைத் தொடர்ந்து கீழ்க்கண்ட பாடவாிசையில் சொற்பொழிவுகள் ஆற்றப்படுகின்றன.

1. இந்திய தத்துவ வரலாறு: வேதங்கள், உபநிஷதங்கள், ஜைனியம், புத்தமதம், நியாயா, வைசீசிகா, சம்க்யா, யோகா, வேதாந்தா (சங்கரா, ராமானுஜா, மாதவா)
2. மேற்கத்திய தத்துவ வரலாறு:

1. சாக்ரடீஸ் (நல்லொழுக்கம் பற்றிய கருத்து)
2. பிளேட்டோ (சிந்தனையின் கோட்பாடு)
3. அரிஸ்டாட்டில் (மீமெய்யியல்(Metaphysics) மற்றும் காரணம்)
4. செயின்ட் அகஸ்டின்
5. செயின்ட் தோமஸ் அக்வினாஸ்
6. கான்ட் (திறனாய்வுரைக்கான காரணம், நன்னடத்தை விதிமுறைகள்)
7. ஹெகல்

- இந்திய நெறிமுறைகள்: நான்கு புருஷர்தாஸ், வர்ண சாஸ்தரம், தர்மம், கர்மம், முக்தி

- சுவாமி சிவானந்தாவின் தத்துவம்

- மத உணர்வு உள்ள ஆய்வுகள்

- பகவத் கீதை ஆய்வு
	1. அர்சுனன் மனச்சோர்வு
	2. மூன்று யோகங்கள்: கர்மம், பக்தி மற்றும் பிறப்பு
	3. தீவி சம்பாத் மற்றும் அசுரி சம்பத்னா
	4. ஸ்வாத்மாவின் கருத்து
	5. ஷிபத்ராஜ்னாவின் இயல்பு
	6. கடவுள், உலகம் மற்றும் ஆன்மா
	7. உபநிஷதங்களின் படி
	8. பதஞ்சலி யோக சூத்திரங்கள்
	9. நாரத பக்தி சூத்திரங்கள்
	10. யோகாசனம், பிராணாயாமம் மற்றும் தியானம்
	11. கர்மம் யோகாஅன்றாட விரிவுரைகளுக்குப் பிறகு, மாணவர்கள் ஆசிரமத்தைச் சுற்றி கர்மம் யோகாவில் ஈடுபடுகின்றனர். மாணவர்கள் கய்யோகாசனப் பயிற்சி மற்றும் பிராணயாமப் பயிற்சியளிக்கப்படுகிறது.

மேற்கோள்கள்
-----------

	1. ↑  "yoga clothes". 2017-07-02 அன்று மூலம் பரணிடப்பட்டது. 2017-07-19 அன்று பார்க்கப்பட்டது. Wednesday, 5 April 2017
வெளியிணைப்பு
------------

	* Yoga-Vedanta Forest Academy Prospectus பரணிடப்பட்டது 2016-08-03 at the வந்தவழி இயந்திரம்
சுரேந்திரநாத் (1926 - 9 ஜூலை 1994) பஞ்சாப் ஆளுநராக ஆகஸ்ட் 1991 முதல் ஜூலை 1994 வரை இருந்தார். இவர் நவம்பர் 1993 முதல் ஜூலை 1994 வரை இமாச்சலப் பிரதேச ஆளுநராக கூடுதல் பொறுப்பில் இருந்தார். இவர், அவர் இந்தியக் காவல் பணி அதிகாரியாக இருந்தார். இவர் ஆளுநராக இருந்தபோது ஒரு விமான விபத்தில் இறந்தார். இவரது தந்தை மகாசே ராஜ்பால், 1920களில் பஞ்சாப்பில் ஆர்ய சமாஜத்துக்கும் முஸ்லிம்களுக்கும் இடையே நடந்த மோதலின் போது வெளியிடப்பட்ட ஒரு புத்தகமான இரங்கிலா ரசூல் என்ற புத்தகத்தின் ஆசிரியராவார். சர்ச்சைக்குரிய புத்தகம் இசுலாமிய தீர்க்கதரிசி [[முகம்மது நபி|முகம்மதுவின் திருமணங்கள் மற்றும் பாலியல் வாழ்க்கை சம்பந்தப்பட்டது.

மேற்கோள்கள்
-----------

1. ↑  குஷ்வந்த் சிங்: *A History of the Sikhs: 1839-2004*, Vol. 2, Oxford University Press, 2004, p. 482
2. ↑  "GOVERNORS OF HIMACHAL PRADESH". Raj Bhavan Himachal Pradesh. 27 July 2014 அன்று பார்க்கப்பட்டது.
3. ↑  "A tragic loss Governor of Punjab Surendra Nath dies in plane crash". India Today. 31 July 1994. 27 July 2014 அன்று பார்க்கப்பட்டது.
4. ↑  "Punjab". www.worldstatesmen.org. 27 July 2014 அன்று பார்க்கப்பட்டது.
5. ↑  The Book on Trial: Fundamentalism and Censorship in India By Girja Kumar
6. ↑  "Not just Imran; Iqbal and Jinnah also supported Islamic terror". *www.outlookindia.com/*. 2020-12-27 அன்று பார்க்கப்பட்டது.
**தெலுங்கு திரைப்படத்துறை** அல்லது **டோலிவுட்** என்பது இந்திய நாட்டில் ஆந்திரப் பிரதேசம் மற்றும் தெலங்காணா மாநிலங்களில் பரவலாக பேசப்படும் தெலுங்கு மொழித் திரைப்படத்துறை ஆகும். இது தெலங்காணாவை தலைநகராகிய ஐதராபாத்தை மையமாகக் கொண்டு இயங்கி வருகிறது. இது இந்தியத் திரைப்படத்துறையில் பெரிய மூன்று திரைத்துறையில் இதுவும் ஒன்றாகும். இந்த திரைத்துறை 2017 ஆம் ஆண்டில் 294 திரைப்படங்களைத் தயாரித்தது மற்றும் 2013 ஆம் ஆண்டில் இந்திய பாக்ஸ் ஆபிஸ் வருவாயில் 17% பங்கை வகித்தது.

முதல் பேசும்படமானது தமிழ் மற்றும் தெலுங்கு மொழிகளில் இயக்குனர் எச்.எம் ரெட்டி இயக்கத்தில் காளிதாஸ் என்ற திரைப்படம் இரு மொழிகளிலும் 31 அக்டோபர் 1931 அன்று வெளியிடப்பட்டது. முதல் முழு நீள தெலுங்கு மொழி திரைப்படமான *பக்த பிரஹ்லதா* என்ற திரைப்படம் 6 பிப்ரவரி 1932 அன்று வெளியிடப்பட்டது. பாதாள பைரவி (1951), மல்லிஸ்வரி (1951), தேவதாஸ் (1953), மாயா பஜார் (1957), நார்த்தனாசலா (1963), மரோசரித்ரா (1978), மாபூமி (1979), சங்கராபரணம் (1980), சலங்கை ஒலி (1983), சிவா (1989) போன்ற தெலுங்கு மொழித் திரைப்படங்கள் சிறந்த 100 இந்திய திரைப்படங்களில் சிஎன்என்-ஐபிஎன் இல் காட்சிப்படுத்தப்பட்டுள்ளது.

இது 1948இல் சென்னையில் நிறுவப்பட்டது. பின்னாளில் ஐதராபாத்துக்கு மாற்றப்பட்டது. மொழிபெயர்க்கப்பட்ட இந்தி, தமிழ், மலையாள மொழித் திரைப்படங்கள், தெலுங்குத் திரைப்படங்களை விடவும் அதிக வெற்றி பெறுவதால், ஆந்திர மாநில அரசு பிற மொழிப் படங்களுக்கு வரியை அதிகப்படுத்தியுள்ளது.

இயக்குநர் இராஜமௌலி இயக்கிய பாகுபலி மற்றும் பாகுபலி 2 போன்ற திரைப்படங்கள்  தெலுங்கு திரைப்படத்துறையில் அதிக பொருள் செலவில் எடுக்கப்பட்ட திரைப்படம் ஆகும். இந்த திரைப்படம் தமிழ் மற்றும் தெலுங்கு மொழிகளில் தயாரிக்கப்பட்டது என்பது குறிப்பிடத்தக்கது.

மேற்கோள்கள்
-----------

1. ↑  "Statewise Number of Single Screens". Film Federation of India. 12 செப்டம்பர் 2014 அன்று மூலம் பரணிடப்பட்டது. 21 April 2014 அன்று பார்க்கப்பட்டது.
2. ↑  "The Digital March Media & Entertainment in South India" (PDF). Deloitte. 21 April 2014 அன்று பார்க்கப்பட்டது.
3. ↑  m.l. narasimham. "Time to introspect". *The Hindu*.
4. ↑  July 12, 2011 DC Hyderabad (2011-07-12). "Dubbed movies get more screens". Deccan Chronicle. 2011-09-21 அன்று பார்க்கப்பட்டது.
5. ↑  "Is Baahubali 2 a Hindu film? Dissecting religion, folklore, mythology in Rajamouli's epic saga".

| * பா
* உ
* தொ
இந்தியத் திரைப்படத்துறை |
| --- |
| Industries | 
* அசாம்
* பெங்காலி
* போச்புரி
* சக்மா
* சத்திசுகரி
* டெக்கனி
* தோக்ரி
* குஜராத்தி
* அரியான்வி
* இந்தி
* கன்னடம்
* காஷ்மீரி
* கொங்கணி
* மலையாளம்
* மணிப்புரியம்
* மராத்தி
* ஒடிசா
* பஞ்சாபி
* ராஜஸ்தான்
* சமசுகிருதம்
* தமிழ்
* தெலுங்கு
* துளு

 |  |
| Other topics | 
* இந்திய திரைப்படத் தொடர்களின் பட்டியல்
* அதிக வசூல் செய்த இந்தியத் திரைப்படங்களின் பட்டியல்
* அதிகப் பொருட்செலவில் தயாரிக்கப்பட்ட திரைப்படங்கள்

 |
**புளோரின் நாணயம்** (*Florin (English coin)*), சில நேரங்களில் **லியோபர்ட்** அல்லது **டபுள் லியோபர்ட்** என அழைக்கப்படுவது, 1344 ஆம் ஆண்டில்  இங்கிலாந்தின்மூன்றாம் எட்வர்ட்டால் ஐரோப்பாவிலும் இங்கிலாந்திலும் பயன்படுத்த அறிமுகப்படுத்தப்படுத்தபட்ட தங்க நாணயம் ஆகும். இது 108 பரல் எடை (6.99829 கிராம்) பெயரளவு தூய தங்கத்தால் ஆக்கப்பட்டது. இது அப்போது ஆறு ஷில்லிங் மதிப்பைக் கொண்டிருந்தது (72 நவீன பென்ஸுக்கு சமம்).   

புதிதாக அறிமுகப்படுத்தப்பட்ட இந்த புளோரின் நாணயமானது அதன் மதிப்புக்கு எடை குறைவாக இருந்தது, இதன் விளைவாக இது வணிகர்களால் ஏற்றுக்கொள்ள முடியாததாக இருந்தது. 1344 ஆகத்தில் புழக்கத்தில் விடப்பட்ட சில மாதங்களுக்குப் பிறகு இது திரும்பப் பெறப்பட்டது. மேலும் அதற்கு பதிலாக மிகவும் பிரபலமான கோல்ட் நோபல் நாணயம் (9 கிராம் தங்கம், 6s 8d மதிப்புடையது) வழங்கப்பட்டது.

விளக்கம்
--------

நாணயத்தின் முகப்புப் பக்கத்தில் மன்னர் அரியணையில் அமர்ந்திருப்பதாக காட்டப்பட்டுள்ளது, பக்கங்களில் இரண்டு சிறுத்தைகளின் தலைகள் உள்ளன; பழ மரபு வாக்கியமாக EDWR D GRA REX ANGL ⁊ FRANC DNS HIB (கடவுளின் அருளால், "எட்வர்ட், இங்கிலாந்து மற்றும் பிரான்சு, அயர்லாந்து பிரபு"). உள்ளது. பின்பக்கத்தில் ஒரு அரச சிலுவை காட்டப்பட்டுள்ளது, இடைவெளியில் ஒரு சிறுத்தை; தொன்மச் சொல்லாக புராணக்கதை IHC TRANSIENS PER MEDIUM ILLORUM IBAT ("ஆனால் லூக்கா 4:30 முதல் இயேசு அவர்கள் வழியே சென்றார்").

எஞ்சிய நாணயங்கள்
----------------

இந்த நாணயங்களில் நான்கு மட்டுமே கிடைத்துள்ளன. 1857 ஆம் ஆண்டில் டைன் ஆற்றில் இரண்டு நாணயங்கள் கண்டுபிடிக்கப்பட்டன. தன்போது அவை பிரித்தானிய அருங்காட்சியகத்தில்ல் வைக்கபட்டுள்ளன. ஒன்று 2006 இல் கண்டுபிடிக்கப்பட்டு, ஏலத்தில் 60 460,000 ஈரோவுக்கு விற்கப்பட்டது, இது பிரித்தானிய நாணயத்தின் விலையில் ஒரு சாதனை ஆகும்.  நான்காவது 2021 அறிவிப்பின்படி. இங்கிலாந்தின் நார்பேக் கவுண்டியில் 2019 அக்டோபரில் கண்டுபிடிக்கப்பட்டது. 

2013 இன் ஒரு பட்டியலின்படி இந்த நாணயம் உலகின் மிக விலையுயர்ந்த ஒன்றாகும்.

குறிப்புகள்
-----------

 

1. ↑  Great Britain Royal Mint (1906). *Catalogue of the Coins, Tokens, Medals, Dies, and Seals in the Museum of the Royal Mint* (volume 1 ). H.M. Stationery Office. பக். 40.. பார்த்த நாள்: 23 March 2016.
2. ↑  Emma Howard (August 2018). *Coins of England & the United Kingdom 2018: Predecimal Issues*. Spink. .
3. ↑   Spink, Coins of England and the United Kingdom. 46th edition standard catalogue of British coins, 2011.
4. ↑  "News – The Scotsman". *Scotsman.com*. 21 March 2019 அன்று பார்க்கப்பட்டது.
5. ↑  "Gold coins lost in Black Death confusion found in Reepham". .
6. ↑  "The 10 Most Expensive Coins and Banknotes in the World". *mentalfloss.com* (ஆங்கிலம்). 2013-11-12. 2019-05-01 அன்று பார்க்கப்பட்டது.

வெளி இணைப்புகள்
---------------

* Www.ukcoinpics.co.uk இல் இரட்டை சிறுத்தை மற்றும் உன்னதமான படம் பரணிடப்பட்டது 2010-12-26 at the வந்தவழி இயந்திரம்
கட்டிடம் in மும்பை, இந்தியாவார்ப்புரு:SHORTDESC:கட்டிடம் in மும்பை, இந்தியா
**ராஜபாய் கடிகார கோபுரம்** (*Rajabai Clock Tower*) என்பது தெற்கு மும்பை இந்தியாவில் ஒரு கடிகார கோபுரமாகும். இது மும்பை பல்கலைக்கழகத்தின் கோட்டை வளாகத்தின் எல்லையில் அமைந்துள்ளது. இது 85 மீ (280 அடி அல்லது 25 மாடிகள்) உயரத்தில் நிற்கிறது. இந்த கோபுரம் மும்பையின் விக்டோரியன் மற்றும் ஆர்ட் டெகோ குழுமத்தின் ஒரு பகுதியாகும். இது 2018 இல் உலகப் பாரம்பரிய தளங்களின் பட்டியலில் சேர்க்கப்பட்டது.

வரலாறு
------

இந்த கோபுரத்தை சர் ஜார்ஜ் கில்பர்ட் ஸ்காட் என்ற ஆங்கிலக் கட்டிடக் கலைஞர் லண்டனில் உள்ள பிக் பென் போன்று வடிவமைத்தார்.  இதற்கு மார்ச் 1, 1869 இல் அடிக்கல் நாட்டப்பட்டது. மேலும் இதன் கட்டுமானம் 1878 நவம்பரில் நிறைவடைந்தது. கட்டுமானத்திற்கான மொத்த செலவு ₹550,000 ஆக இருந்தது. அக்காலத்தில் இது ஒரு பெரிய தொகையாகும். மொத்த கட்டுமான செலவில் ஒரு பகுதியை மும்பை பங்குச் சந்தையை நிறுவிய ஒரு வளமான தரகர் பிரேம்சந்த் ராய்சந்த் ₹200,000 நன்கொடையாக வழங்கினார். 

இவரது தாயார் கண்பார்வையற்றவராக இருந்தார். சமண மதத்தின் தீவிர பின்பற்றுபவராக, அவர் மாலை உணவுக்கு முன் தனது இரவு உணவை உட்கொள்ள வேண்டியிருந்தது. யாருடைய உதவியும் இல்லாமல் நேரத்தை அறிய கோபுரத்தின் மாலை நேர மணி அவருக்கு உதவியது என்று கதை கூறுகிறது.
அடிக்கடி தற்கொலைக்கு முயன்றவர்களுக்கான ஒரு இடமாக மாறியதால் இந்த கோபுரம் பொதுமக்களுக்கு மூடப்பட்டது.

அமைப்பு
-------

இந்த கோபுரம் வெனிசு மற்றும் கோதிக் பாணிகளின் இணைப்பில் கட்டப்பட்டது. இது உள்நாட்டில் கிடைக்கக்கூடிய பஃப் வண்ண குர்லா கல்லில் இருந்து கட்டப்பட்டுள்ளது. இந்த கோபுரம் நகரத்தில் சிறந்த வண்ணக் கண்ணாடி சன்னல்களில் ஒன்றாகும்  .

மணி
---

 ராஜபாய் கடிகார கோபுரம், இரவில் பிரகாசமாக எரிகிறது. 
பிரித்தானிய இராச்சியத்தின் போது, பிரித்தானிய நாட்டுப்பண்ணான "ஹோம்! ஸ்வீட் ஹோம்!" என்ற பாடலை மொத்தம் பதினாறு இசைகளில் ஒலிக்கப்பட்டது. இது ஒரு நாளைக்கு நான்கு முறை மாற்றப்பட்டது. இது தற்போது ஒவ்வொரு 15 நிமிடங்களுக்கு ஒரு இசை மட்டுமே ஒலிக்கிறது .

மறுசீரமைப்பு
------------

அக்டோபர் 2013 முதல் 2015 மே 11 வரை, கோபுரம் அனிதா கார்வேர் (ஹெரிடேஜ் சொசைட்டி), முனைவர் ராஜன் வேலுகர் (துணைவேந்தர்; மும்பை பல்கலைக்கழகம்) மற்றும் நடராசன் சந்திரசேகரன் (தலைமை நிர்வாக அதிகாரி, டாடா கன்சல்டன்சி சர்வீசஸ்) ஆகியவற்றின் கண்காணிப்பின் கீழ் மறுசீரமைப்பு பணிகளை மேற்கொண்டது. புதுப்பித்தலுக்குப் பிறகு இது மார்ச் 2015 இல் மீண்டும் திறக்கப்பட்டது 

மறுசீரமைப்பு முயற்சிகள் யுனெஸ்கோவால் 2018 ஆம் ஆண்டில் நூலகமும், கடிகார கோபுரமும் கலாச்சார பாரம்பரிய பாதுகாப்புக்கான யுனெஸ்கோ ஆசிய-பசிபிக் விருதைப் பெற்றபோது அங்கீகரிக்கப்பட்டது.

குறிப்புகள்
-----------

1. ↑
2. ↑  "Re-setting the time". Mumbai: தி இந்து. 3 January 2012. 22 July 2012 அன்று பார்க்கப்பட்டது.
3. ↑  Insiders guide to Rajabai clock Tower:
4. ↑  Mumbai's Rajabai Clock tower reopens after renovation:
5. ↑  "Mumbai's urban heritage conservation movement is winning accolades". *www.hindustantimes.com* (ஆங்கிலம்). 2018-11-11. 2018-12-14 அன்று பார்க்கப்பட்டது.

வெளி இணைப்புகள்
---------------

* Rajabai Tower பரணிடப்பட்டது 2013-08-09 at the வந்தவழி இயந்திரம்

விக்கிமீடியா பொதுவகத்தில்,  
 ***ராஜபாய் கடிகார கோபுரம்***   
என்பதின் ஊடகங்கள் உள்ளன.
ஊசியடி வெடிப்பொதியின் வரைபடம்
சில ஊசியடி வெடிப்பொதிகள் - வரிசையாக 15மி.மீ. 12மி.மீ. 9மி.மீ. 7மி.மீ. 5மி.மீ. மற்றும் 2மி.மீ. ஒவ்வொரு வெடிபொதியின் விவரமும் இப்படத்தின் கோப்புப் பக்கத்தில் பட்டியலிடப்பட்டுள்ளன.
**ஊசியடி வெடிப்பொதி** என்பது, ஒரு வழக்கொழிந்த உலோக வெடிபொதி வகை ஆகும். வெடிபொதியின் அடித்தட்டிற்கு சற்று மேலே, ஆரப்போக்கில் துருத்திக்கொண்டு இருக்கும் ஒரு சிறிய ஊசியை அடித்து, இதில் 
எரியூட்டி பற்றவைக்கப்படும். 1830-களில் பிரெஞ்சுக்காரர் கசீமிர் லெஃபொஷொ என்பவரால் கண்டுபிடிக்கப்பட்டு[1], 1835-ல் காப்புரிமம் பெறப்பட்டது.[2] இது ஒரு முற்கால உலோக வெடிபொதி ஆகும். இதன் வரலாறு, வாய்குண்டேற்ற ஆயுதங்களுக்கு மாற்றாக வந்த பின்-குண்டேற்றிகளின் மேம்பாட்டுடன் நெருங்கியது ஆகும். 

லெஃபொஷொ எம்.1858 கைத்துப்பாக்கியின் படம். வெடிபொதியில் இருந்து துருத்தியிருக்கும் ஊசியை காண்க.

மேற்கோள்கள்
-----------

1. ↑  Lautissier, Gerard, and Michel Renonciat. Casimir Lefaucheux, Arquebuier: 1802-1852. La Tour-du-Pin

Editions du Portail, 1999. 142. Print:
2. ↑  FR patent 6348, Casimir Lefaucheux, "fusil se chargeant par la culasse, au moyen d'un mécanisme qui fait basculer le canon", filed 1835-01-08, issued 1835-03-31
**தெலுங்கு மாநிலங்கள்** (*Telugu states*) என்பவை தென்கிழக்கு இந்தியாவின் ஆந்திரப் பிரதேசம் மற்றும் தெலங்காணா ஆகிய இரு இந்திய மாநிலங்கள் ஆகும். தெலுங்கு இன மக்கள் வாழும் இந்த மாநிலங்களின் வடக்கே மகாராட்டிரம், மேற்கில் கருநாடகம், வடகிழக்கில் ஒடிசா, சத்தீசுகர், தெற்கில் தமிழ்நாடு, கிழக்கில் வங்காள விரிகுடா, புதுச்சேரியின் யானம் மாவட்டம் ஆகியவை எல்லைகளாக உள்ளன. இதன் முந்தைய மாநிலமான ஐக்கிய ஆந்திரப் பிரதேசம் 2014 இல் பிரிக்கப்பட்டதிலிருந்து தெலுங்கு மாநிலங்கள் என்ற குறிப்புச் சொல் பயன்பாட்டுக்கு வந்தது. 2011 மக்கள் கணக்கெடுக்கின் படி தெலங்காணாவின் மக்கள்தொகை 35,193,978 மற்றும், ஆந்திரப் பிரதேசத்தின் மக்கள் தொகை 49,506,799 ஆகியவற்றை இணைத்தால், தெலுங்கு மாநிலங்களின் மக்கள் தொகை 84,700,777 ஆகும்.

வரலாறு
------

முதன்மைக் கட்டுரைகள்: தெலுங்கானா வரலாறு மற்றும் ஆந்திரப் பிரதேச வரலாறு
ஆந்திரப் பிரதேசம் மற்றும் தெலங்காணா ஆகிய தெலுங்கு மாநிலங்களின் பெயர்கள், 1956 ஆம் ஆண்டு மாநில மறுசீரமைப்புச் சட்டத்திற்கும் முன்பே, தெலுங்கு இன மக்கள் வாழும் பகுதிகளுக்கான பிரபலமான வரலாற்றுப் பெயராக இருந்தன. இதன் காரணமாக அந்த எல்லைகள் நவீன தெலுங்கு மாநிலங்களின் வரையறுக்கப்பட்ட எல்லைகளாக உள்ளன. இந்திய விடுதலைச் சட்டத்திற்கு முன்பு, தற்போதைய தெலுங்கு மாநிலங்கள் நிசாமின் பிரித்தானிய ஆட்சியில் ஐதராபாத் இராச்சியத்தின் ஒரு பகுதியாகவும், பிரித்தானிய ஆட்சிக்கு உட்பட்ட மதராஸ் இராசதானியின் ஒரு பகுதியாகவும் இருந்தன.

சமையல்
------

தெலுங்கு மாநிலங்களின் உணவு வகைகள் பொதுவாக அதன் கார்பான மற்றும் காரமான சுவைக்காக அறியப்படுகின்றன. மக்கள் பல்வேறு பகுதிகளின் பரவியுள்ளதன் காரணமாக சமையல் மிகவும் வேறுபட்டதாக உள்ளது.

ஊடகம்
-----

பல செய்தித்தாள்கள் மற்றும் தொலைக்காட்சி அலைவரிசைகள் இரண்டு தெலுங்கு மாநிலங்களின் நேயர்களை திருப்தி படுத்துகின்றன.

திரைப்படம்
----------

முதன்மைக் கட்டுரை: தெலுங்குத் திரைப்படத்துறை
தெலுங்கு இந்த இரண்டு மாநிலங்கள் முழுவதும் பேசப்படுகிறது.  2022 ஆம் ஆண்டு நிலவரப்படி, உருது இரண்டு மாநிலங்களிலும் அதிகாரப்பூர்வ அந்தஸ்தைப் பெற்றுள்ளது. ஒன்றுக்கும் மேற்பட்ட இந்திய மாநிலங்களில் முதன்மையான அதிகாரப்பூர்வ மொழி அந்தஸ்தைக் கொண்ட இந்தி மற்றும் ஆங்கிலத்துடன் தெலுங்கும் உள்ளது.  ஒன்றிய அரசாங்கத்தால் இந்தியாவின் செம்மொழியாக அறிவிக்கப்பட்ட ஆறு மொழிகளில் இதுவும் ஒன்றாகும்.

குறிப்புகள்
-----------

1. ↑  "Indian cities by population" (PDF).
2. ↑  "Making Telugu compulsory: Mother tongues, the last stronghold against Hindi imposition".
3. ↑  "Schools, Colleges called for a shutdown in Telugu states". 2017-10-11 அன்று மூலம் பரணிடப்பட்டது. 2023-01-30 அன்று பார்க்கப்பட்டது.
4. ↑  "Declaration of Telugu and Kannada as classical languages". *Press Information Bureau*. Ministry of Tourism and Culture, Government of India. 16 December 2008 அன்று மூலம் பரணிடப்பட்டது. 31 October 2008 அன்று பார்க்கப்பட்டது.
|  |
| --- |
| பகுதி அரசியல் வரிசையில் |
| அரசாங்க நிர்வாகிகள் |
| தேசியத் தலைவர் |
| 
* அரசன்
* குடியரசுத் தலைவர்
* தேசிய மன்றத் தலைவர்

 |
| அரசாங்கம் |
| * **அரசாங்கத் தலைவர்** 
	+ அதிபர்
	+ தலைமை நிர்வாகி
	+ முதலமைச்சர்
	+ முதல் மந்திரி
	+ Premier
	+ பிரதம மந்திரி
	+ மந்திரிகள் மன்றத் தலைவர்
 |
| * **மந்திரி சபை**ஒட்டுமொத்த அவைப் பொறுப்பு
 |
| * **அமைச்சர் அவை** 
	+ அமைச்சர்
	+ தேசியச் செயலாளர்
 |
| * **பிறர்** 
	+ ஆளுநர்
	+ மேயர்
 |
| Systems |
| * நாடாளுமன்றம் (Westminster)
* Presidential (குடியரசு)
* Semi-presidential (cohabitational)
 |
| 
பட்டியல்கள் |
| * தேசியத் தலைவர்கள்
* தேசிய அரசாங்கங்கள்
* Heads of State and Government
 |
| Politics portal |
| * பா
* உ
* தொ
 |

**அமைச்சர்** எனப்படுபவர், தேசிய அல்லது பிரதேச அரசுகளில் குறித்த துறைகளுக்குப் பொறுப்பான பதவியை வகிக்கும் ஒரு அரசியல்வாதி ஆவார். அமைச்சர் பதவி மூத்த அமைச்சர், இணை அமைச்சர், துணை அமைச்சர் எனப் பல மட்டங்களில் உண்டு. மூத்த அமைச்சர்கள் அல்லது அமைச்சர்கள் அரசின் அமைச்சரவையில் உறுப்பினராக இருப்பர். அரசாட்சி முறைமையைப் பொறுத்து அமைச்சரவையின் தலைவராக, அரசர், ஆளுநர் நாயகம், பிரதம அமைச்சர், அல்லது சனாதிபதி இருப்பார்.

தெரிவு
------

நாடாளுமன்ற அரசாட்சி முறைமை உள்ள நாடுகளில், குறிப்பாக வெசுட்மின்சிட்டர் முறையைப் பின்பற்றும் நாடுகளில் அமைச்சர்கள் மக்களால் தெரிவு செய்யப்பட்ட சட்டவாக்க அவையில் இருந்து தெரிவு செய்யப்படுகின்றனர். மக்களால் நேரடியாகத் தெரிவு செய்யப்படும் கீழவையையும், மக்களால் நேரடியாகத் தெரிவு செய்யப்படாத மேலவையையும் கொண்டுள்ள சில நாடுகளில், கீழவையில் இருந்து மட்டுமன்றி மேலவையில் இருந்தும் அமைச்சர்கள் தெரிவு செய்யப்படுவதுண்டு. நாடாளுமன்ற முறையைக் கடைப்பிடிக்கும் நாடுகளில் அமைச்சர்களைப் பிரதம அமைச்சரே தெரிவு செய்கிறார்.

சனாதிபதி முறையைக் கொண்டுள்ள ஐக்கிய அமெரிக்கா, மெக்சிக்கோ போன்ற நாடுகளில் அமைச்சர்கள் செயலாளர்கள் என அழைக்கப்படுகின்றனர்.

மேற்கோள்கள்
-----------
**பிள்ளை பகாத்தனி** (**Pillai prime**) என்பது கணிதவியலாளர் சுப்பராய சிவசங்கரநாராயணப் பிள்ளை என்பவர் பெயரை ஒட்டி வழங்கும் ஒரு வகையான பண்பு கொண்ட பகா எண். ஒரு பகா எண்ணை *p* என்று கொள்வோம். சுழியை விட பெரியதான ஒரு முழு எண் *n* ( *n* > 0) ஐ எடுத்துக்கொண்டால், அந்த *n* இன் இயல்பெருக்கு (factorial) எண்ணானது , அந்த பகா எண்ணின் பன்மடங்குத் தொகையினும் ஒன்று குறைவாக இருந்து, ஆனால் அதேநேரத்தில் அந்த பகா எண் , *n* இன் பன்மடங்குத் தொகையினும் ஒன்று கூடுதலாக உள்ள எண்ணாக இல்லாமல் இருந்தால் அதனை பிள்ளை பகாத்தனி என்று கூறுவர். இயற்கணித குறியீட்டில், {\displaystyle n!\equiv -1\mod p} ஆனால் {\displaystyle p\not \equiv 1\mod n}. முதல் சில பிள்ளை பகாத்தனிகள்: 

23, 29, 59, 61, 67, 71, 79, 83, 109, 137, 139, 149, 193, ... (OEIS-இல் வரிசை A063980)

பிள்ளை பகாத்தனிகள் முடிவிலிக் கணக்கில் உள்ளன என்பதை பல முறை பலர் (சுப்பாராவ், எர்டாய்சு,, ஆர்டி) நிறுவியுள்ளனர் (Subbarao, Erdős, and Hardy & Subbarao)

மேற்கோள்களும் அடிக்குறிப்புகளும்
--------------------------------

* R. K. Guy, *Unsolved Problems in Number Theory* New York: Springer-Verlag 2004: A2
* G. E. Hardy and M. V. Subbarao, "A modified problem of Pillai and some related questions", *Amer. Math. Monthly* **109** 6 (2002): 554 - 559.
* Pillai prime பிளாநெட்மேத்தில்
நாசா எக்சு-43 சோதனை வானூர்தி மாக் 7-ல்
அதிமீயொலிவேகத்தின் ஒப்புச்செயலாக்கம் (மாக் 5)
அதிகூடிய மீயொலிவேகம் காற்றியக்கவியலில் **அதிமீயொலிவேகம்** எனக் குறிக்கப்படுகிறது. 1970-களிலிருந்து மாக் 5-க்கும் அதிகமான வேகங்களைக் குறிப்பிட இப்பதம் பயன்படுத்தப்படுகிறது.

அதிமீயொலிவேகம் எனக் குறிக்கப்படுவதற்கான மாக் எண் வேறுபடுகிறது, ஏனெனில் காற்றின் பண்பு மாற்றங்கள் வெவ்வேறு வேகங்களில் வெவ்வேறாக இருக்கும்; பொதுவாக மாக் எண் 5 இவ்வகைச் சூழல்களில் பயன்படுத்தப்படுகிறது. மற்றொருவகையில், திமிசுத்தாரைகள் உந்துவிசையைத் தயாரிக்க இயலாத வேகம் அதிமீயொலிவேகம் எனக் குறிக்கப்படுகிறது.

சிறப்பியல்புகள்
---------------

அதிமீயொலிவேகத்துக்கான வரையறை குழப்பமாகவும் சில வேளைகளில் விவாதத்துக்குரியதாகவும் உள்ளது, ஏனெனில் மீயொலிவேகத்துக்கும் அதிமீயொலிவேகத்துக்கும் இடையில் ஏதும் தொடர்ச்சியற்ற தன்மை இருப்பதில்லை. மீயொலிவேகப் பகுப்பாய்வுகளில் புறக்கணிக்கப்படக்கூடிய பல பண்புகள் அதிமீயொலிவேகத்தில் முக்கியத்துவம் பெறுகின்றன. அவ்வாறு முக்கியத்துவம் பெறும் அதிமீயொலிவேகத்தின் தனித்தன்மைகள்:

1. அதிர்வுப் படலம்
2. காற்றியக்க வெப்பமேற்றம்
3. சிதறம் படலம்
4. இயல்புவளிம விளைவுகள்
5. குறைவான அடர்த்தியின் விளைவுகள்
6. காற்றியக்க குணகங்களின் மாக் எண் சார்பற்ற தன்மை.

வெளியிணைப்புகள்
---------------

* NASA's Guide to Hypersonics
* Hypersonics Group at Imperial College பரணிடப்பட்டது 2012-10-11 at the வந்தவழி இயந்திரம்
* University of Queensland Centre for Hypersonics
* High Speed Flow Group at University of New South Wales

மேற்கோள்கள்
-----------

1. ↑  Galison, P. தொகுப்பாசிரியர் (2000). *Atmospheric Flight in the Twentieth Century*. Springer. பக். 90. பன்னாட்டுத் தரப்புத்தக எண்:978-94-011-4379-0. .
2. ↑  "Specific Heat Capacity, Calorically Imperfect Gas". *Glenn Research Center*. NASA. 2019-12-27 அன்று பார்க்கப்பட்டது.
3. ↑  Anderson, John (2006). *Hypersonic and High-Temperature Gas Dynamics* (Second ). AIAA Education Series. பன்னாட்டுத் தரப்புத்தக எண்:1-56347-780-7.
சைகைட்டு.
சைகைட்டு (Zykaite) என்பது Fe3+4(AsO4)3(SO4)(OH)•15(H2O). என்ற வாய்ப்பாடு கொண்ட ஒரு கனிமம் ஆகும். சாம்பலும் வெள்ளையும் கலந்த நிறத்தில் இருக்கும் இக்கனிமத்தில் ஆர்சனிக், ஐதரசன், இரும்பு, கந்தகம் மற்றும் ஆக்சிசன் முதலான தனிமங்கள் காணப்படுகின்றனFe3+4(AsO4)3(SO4)(OH)·15(H2O).. மங்கலான இக்கனிமம் மிக மென்மையானது ஆகும்.  மோவின் அளவுகோலில் இக்கனிமத்தின் கடினத்தன்மை அளவு 2 மற்றும் நீர் ஒப்படர்த்தி அளவு 2.5 ஆகும். ஒளிகசியும் பண்பு கொண்ட இக்கனிமம் செஞ்சாய்சதுர படிகத்திட்டத்தின் படி படிகமாகிறது.

லைமோனைட்டு, ஜிப்சம், இசுகோரொடைட்டு, குவார்ட்சு மற்றும் ஆர்சனோ பைரைட்டு முதலிய கனிமங்களுடன் பொதுவாகக் கலந்து காணப்படுகிறது. செக் குடியரசு, போலந்து மற்றும்  செருமன் போன்ற நாடுகளில் சைகைட்டு கிடைக்கிறது
1978 ஆம் ஆண்டு செக் குடியரசுவின் பொகிமியா மண்டலத்தைச் சார்ந்த குட்னா வோரா நகரத்தில் இருக்கும் சபாரி சுரங்கத்தில் முதன்முதலாக சைகைட்டு கண்டறியப்பட்டது. 1926 ஆம் ஆண்டில் பிறந்த செக் குடியரசின் புவிவேதியியல் வல்லுநர் வக்லாவ் சைகைட்டு என்பவரின் நினைவாக இக்கனிமத்திற்கு சைகைட்டு எனப் பெயரிடப்பட்டது

மேற்கோள்கள்
-----------

1. ↑  Webmineral data
2. 1 2  Handbook of Mineralogy
3. 1 2  Mindat.org

.
சாந்திப்பஸ்சின் பெயர் எழுதப்பட்டுள்ள ஆஸ்ட்ராகான் (கிமு 484)
**சந்திப்பஸ்** (*Xanthippus*, கிரேக்கம் : கிரேக்கம்: Ξάνθιππος‎, c. கிமு 525-475) என்பவர் கிமு 5 ஆம் நூற்றாண்டின் முற்பகுதியைச் சேர்ந்த ஒரு பணக்கார ஏதெனிய அரசியல்வாதி மற்றும் தளபதி ஆவார். இவரது பெயருக்கு "மஞ்சள் குதிரை" என்று பொருளாகும்.  இவர் அரிஃப்ரோனின் மகன் மற்றும் பெரிகிள்சின் தந்தையாவார்.  இவர் பெரும்பாலும் அல்க்மேயோனட் குலத்துடன் தொடர்புடையவர். இவர் அல்க்மேயோனிடேக்கு பிறக்கவில்லை என்றாலும், இவர் கிளீசுத்தீசின் மருமகள் அகாரிஸ்ட்டை மணந்து அவர் குடும்பத்தில் திருமணம் செய்து கொண்டார். மேலும் அரசு நிர்வாகத்தில் அவர்களின் நலன்களை பிரதிநிதித்துவப்படுத்தினார். இவர் ஏதெனியன் அரசியல் அரங்கில் பிரபுத்துவச் சார்பை ஆதரித்து தன்னை வேறுபடுத்திக் கொண்டார். தெமிஸ்டோக்கிள்ளீசுடனான இவரது போட்டி இவரை ஆஸ்ட்ராசிசம் (நாடுகடத்துதல்) செய்ய வழிவகுத்தது. பாரசீகர்கள் கிரேக்கத்தை ஆக்கிரமித்தபோது நாடுகடத்தப்பட்டதிலிருந்து திரும்ப அழைக்கப்பட்டார். கிரேக்க பாரசீகப் போர்களின் போது கிரேக்கர்களின் வெற்றிக்கும் ஏதெனியப் பேரரசின் அடுத்தடுத்த எழுச்சிக்கும் குறிப்பிடத்தக்க பங்களிப்பைச் செய்து இவர் புகழ்பெற்றார்.

குறிப்புகள்
-----------

1. ↑  Sacks, Murray (2009) Encyclopedia of the Ancient Greek World, Infobase Publishing, p.370
2. ↑  Smith, Dictionary of Greek and Roman Biography and Mythology, v. 3, page 191

வெளி இணைப்புகள்
---------------

* 

* பொதுவகத்தில் Xanthippos தொடர்பாக ஊடகக் கோப்புகள் உள்ளன.
**வேலைக்கான நேர்முகத் தேர்வு** என்பது, வேலை கொள்வோர் தமக்குப் பொருத்தமான பணியாளர்களை மதிப்பீடு செய்வதற்காக 16 ஆம் நூற்றாண்டில் இருந்தே கைக்கொள்ளும் ஓர் வழிமுறையாகும்.

முறைகள்
-------

வேலை தொடர்பான விளம்பரங்கள் பத்திரிகையூடாகவும் இணையத்தளங்கள் மற்றும் மின்னஞ்சல் மூலமாகவும் அறிவிக்கப்படும். இந்த வேயைப் செய்ய விரும்புபவர்கள் தமது சுயவிபரக் கோவையை விண்ணப்பத்துடன் அனுப்புவார்கள் (பொதுவாக மனிதவளப் பிரிவிற்கு). அங்கே பொருத்தமானவை எனக்கருதும் சில சுயவிபரக்கோவைகள் வடிகட்டி எடுக்கப்படும். பழையகாலத்தில் 2 பக்கங்களுக்கு மிகையாகாமல் சுயவிபரக்கோவையையே விரும்பினார்கள் எனினும் அண்மைக்காலத்தில் சுயவிபரக்கோவைகள் பல பக்கங்களிலும் இருப்பதும் ஓர் போட்டியாளரில் இருந்து இன்னோர் போட்டியாளரை பிறிதாகத் தரம் பிரித்துக் காட்டும் என்பதால் இதுவும் இப்பொழுது விரும்பப்படுகின்றது.

ஸ்டைல்கள்
---------

சுயவிபரக் கோவையானது பொதுவாகச் சுருக்கமாக 2 பக்கங்களில் இருக்கலாம். இவை A4 மற்றும் Letter அளவிலோ இருக்கலாம். 

### காலரீதியாக வகைப்படுத்தல்

பொதுவாக சுயவிபரக்கோவையை காலரீதியாக அண்மைக்காலத்தில் இருந்து ஆரம்பித்து முந்தையவற்றைக் கீழும் காட்டுதலே விரும்பப்படுகின்றது. எடுத்துக்காட்டாக ஓருவர் பல்கலைக் கழகப் பட்டப்படிப்பு உடையவர் என்றால் முதலில் அதைப்பற்றி விளக்கிவிட்டு பின்னர் அதற்கு முந்தையவற்றைக் கீழே தரலாம். வேலை சம்பந்தமான விபரங்களும் இவ்வாறானதே. 

### நேர்முகத் தேர்வுக்குத் தயார்படுத்தல்

எப்பொழுதுமே நேர்முகத்தேர்விற்கு ஆகக்குறைந்தது 15 நிமிடமாவது முன்னரே செல்லவதே நல்லது. நேர்முகத் தேர்வு நடக்கும் இடம் பரீட்சயமானதாக இல்லாவிட்டால் இயன்றவரை 1/2 மணித்தியாலமாவது முன்னரே போவது நல்லது. இடையில் எதிர்பாராத வாகன நெரிசல்கள் வேறு பிரச்சினைகள் வரக்கூடும் என்பதையும் கருத்திற் கொள்ளவும். நேர்முகத் தேர்விற்குப் போகமுன்னர் முதல்நாளே வேண்டிய ஆவணங்களைத் எல்லாம் தயார்படுத்திவிட்டு அடுக்கி நேரத்திற்கு தூங்கவும். இயன்றவரை பணியாற்ற விரும்பும் அமைப்பின் தகவலகளைப் பெற்றுக்கொள்ளவும். இணையத்தளங்கள் தெரிந்தவர்கள் ஊடகங்கள் போன்றவை இதற்கு உதவி செய்யும்.

நேர்முகப் பரீட்சையை எதிர்கொள்ளல்
--------------------------------

நேர்முகத் தேர்வு இடத்திற்கு வந்ததும் நீங்கள் வந்திருப்பதைக் காரியதரிசியிடம் உறுதிப்படுத்திக் கொள்ளவும். அவர்கள் அழைத்தவுடன் நீங்கள் வணக்கம் கூறி உங்களை நீங்கள் சுய அறிமுகம் செய்துகொள்ளவும்.

நேர்முகப் பரீட்சையில் கேட்கப்படும் பொதுவான கேள்விகளும் விடைகளும்
----------------------------------------------------------------

* பொதுவாக நேர்முகப் பரீட்சையைச் செய்பவர்கள் முதலில் உங்களைப் பற்றி அறிமுகப்படுத்தும் படி கேட்டுக்கொள்வார்கள் ஏனென்றால் முதலில் உங்களைப் பற்றி அறிந்துகொண்டால் மாத்திரம்தான் உலகத்தைப் பற்றி அறிந்துகொள்ளலாம் என்னும் கோட்பாடேயாகும்.
	+ விடையளிக்கும் பொழுது நீங்கள் நன்றாக வினைத்திறனாவர் என்றும் வேலை சம்பந்தமாக ஏற்கனவே அனுபவம் உண்டென்றும் (அப்படியில்லாவிட்டால் ஏற்கனவே பல்கலைக்கழகத்தில் நன்கு கற்றுள்ளார் என்று குறிப்பிடுவது நலம்)
* உங்களுடைய பலங்கள் யாவை?
	+ கடந்தகாலத்தில் நீங்கள் ஆற்றிய பணிகளின் சுருக்கம்
	+ கடந்தகால விடையளிக்கும் பொழுது நேர்மையானவர் என்றும் பொது

உசாத்துணைகள்
------------
**வேலைன்னு வந்துட்டா வெள்ளக்காரன்** 2016 ஆம் ஆண்டு விஷ்ணு விஷால் மற்றும் நிக்கி கல்ராணி நடிப்பில், எழில் இயக்கத்தில், சி. சத்யா இசையில், விஷ்ணு விஷாலின் விஷ்ணு விஷால் ஸ்டுடியோஸ் நிறுவனம், எழில் மற்றும் ராஜன் நட்ராஜின் எழில்மாறன் புரொடக்சன் மற்றும் பாக்ஸ் ஸ்டார் ஸ்டுடியோஸ் ஆகிய நிறுவனங்களின் தயாரிப்பில் வெளியான நகைச்சுவையான தமிழ் திரைப்படம்.

கதைச்சுருக்கம்
--------------

முருகன் (விஷ்ணு விஷால்) சட்டமன்ற உறுப்பினர் ஜாக்கெட் ஜானகிராமனின் (ரோபோ சங்கர்) நண்பன். அவ்வூரில் உணவகம் நடத்திவருபவரின் மகள் அர்ச்சனா (நிக்கி கல்ராணி). காவல்துறையில் ஆய்வாளராக சேர வேண்டும் என்பது அர்ச்சனாவின் லட்சியம். தன் மகளுக்குக் காவல்துறையில் வேலை பெற்றுத்தர முருகனின் உதவியை நாடுகிறார் அர்ச்சனாவின் தந்தை. அவரிடம் 10 இலட்சம் பணத்தை லஞ்சமாகப் பெற்று ஜானகிராமனிடம் கொடுத்து அர்ச்சனாவிற்கு வேலைவாங்கித் தருவதாக உறுதியளிக்கிறான் முருகன். மருத்துவமனையில் மரணப்படுக்கையில் இருக்கும் அமைச்சர் சண்முகசுந்தரத்தைக் காணச் செல்லும் அவரின் நம்பிக்கைக்குரிய ஜானகிராமனிடம் தன்னிடமுள்ள 500 கோடி பணத்தை வைத்துள்ள இடத்தைத் தெரிவித்துவிட்டு இறக்கிறார்.

மருத்துவமனையில் இருந்து வெளியே வரும் ஜானகிராமனிடம் அந்த ரகசியத்தைத் தெரிந்துகொள்ள, அவனைத் துரத்திவருகிறான் பூதம் (ரவி மரியா). அப்போது விபத்தில் சிக்கும் ஜானகிராமனுக்குத் தலையில் அடிபட்டதில் அனைத்தையும் மறந்து, 10 வயது குழந்தை போல நடந்துகொள்கிறான். அர்ச்சனா தன் திறமையால் காவல் துணை ஆய்வாளராகத் தேர்வாகிறாள். தன் தந்தையிடம் வாங்கிய பணத்தை முருகனிடம் திருப்பிக் கேட்கிறாள். முருகன் அதை ஜானகிராமனிடம் கொடுத்துவிட்டதாகக் கூறுகிறான். இவை மட்டுமின்றி முருகனின் நண்பனான ஜானகிராமனுக்காக சக்கரை (சூரி) தனக்கு நிச்சயமான பெண்ணை விட்டு இன்னொரு பெண்ணை திருமணம் செய்ததாக நடித்ததில், அவனுடைய திருமணம் நின்றுபோகிறது.

ஜானகிராமனுக்கு பழைய நினைவுகள் திரும்பியதா? 500 கோடி ரூபாய் பணம் என்னவானது? அர்ச்சனாவிற்கு அவளின் பணம் கிடைத்ததா? சக்கரையின் திருமணம் நடந்ததா? என்பது மீதிக்கதை.

நடிகர்கள்
---------

* விஷ்ணு விஷால் - முருகன்
* நிக்கி கல்ராணி - அர்ச்சனா
* சூரி - சக்கரை
* ரோபோ சங்கர் - ஜாக்கெட் ஜானகிராமன்
* ஆடுகளம் நரேன் - மருதமுத்து
* ரவி மரியா - பூதம்
* ராசேந்திரன் - கோஸ்ட் மொட்டை குரு
* ஞானவேல் - அர்ச்சனாவின் தந்தை
* விட்டல் - சண்முகசுந்தரம்
* வையாபுரி - வசந்தகுமார்
* கிருஷ்ணமுர்த்தி - சக்கரையின் மாமா
* வெங்கட் - டி.ஜி.பி. சதாசிவம்
* சாமிநாதன்
* சோனியா - செங்கமலம்
* ரேஷ்மா பசுபுலேட்டி - புஷ்பா
* சரவண சுப்பையா
* அஷ்வின் ராஜா
* பாவா லட்சுமணன்
* மாறன்
* நிகேஷ் ராம்

இசை
---

படத்தின் இசையமைப்பாளர் சத்யா. அனைத்துப் பாடல்களும் எழுதி இசையமைத்தவர் யுகபாரதி. 

|  |  |
| --- | --- |
| பாடல் வரிசை |  |
| # | பாடல் | பாடகர்கள் | நீளம் |  |
| 1. | "ஆரவல்லி"   | வைக்கம் விஜயலட்சுமி, மகாலிங்கம் | 4:08 |
| 2. | "குத்தீட்டி"   | சத்ய பிரகாஷ் | 4:13 |
| 3. | "பப்பரமிட்டாய்"   | ஸ்ரீராமச்சந்திர மைனம்படி | 3:54 |
| 4. | "ஐயோ பாவம்"   | ஜெயமூர்த்தி | 4:00 |
| 5. | "குத்தீட்டி" (கரோகி) |   | 4:13 |
| 6. | "ஐயோ பாவம்" (கரோகி) |   | 4:00 |
| **மொத்த நீளம்:** | **24:28** |  |

மறுஆக்கம்
---------

இப்படம் தெலுங்கில் *சில்லி பெல்லோஸ்* என்று மறுஆக்கம் செய்யப்பட்டது.

மேற்கோள்கள்
-----------

1. ↑  "திரைப்படம்".
2. ↑  "பாடல்கள்".
3. ↑  "மறுஆக்கம்".

வெளி இணைப்புகள்
---------------

* வேலைன்னு வந்துட்டா வேலைக்காரன்
சந்திர சம்செர் பகதூர் ஜங் ராணா, 1910
சந்திர சம்செர் பகதூர் ராணாவின் குடும்பம்
**சந்திர சம்செர் ஜங் பகதூர் ராணா** (**Chandra Shumsher Junga Bahadur Rana**), (8 சூலை 1863 – 26 நவம்பர் 1929), நேபாள இராச்சியத்தின் 13வது பரம்பரை பிரதம அமைச்சராக 1901 - 1929 முடிய 29 ஆண்டுகள் பதவி வகித்தவர். ராணா வம்சத்தைச் சேர்ந்த இவர், நேபாளத்தில் பெண்கள் உடன்கட்டை ஏறல் முறையை ஒழித்தவர். இவருக்குப் பின் இவரது தம்பி பீம் சம்செர் ஜங் பகதூர் ராணாவும், மகன் மோகன் சம்செர் ஜங் பகதூர் ராணாவும் நேபாள பிரதம அமைச்சர்களாக பதவி வகித்தனர்.

பிரதம அமைச்சர் பதவியில்
-----------------------

இவரது அண்ணன்மார்களும், நேபாள பிரதம அமைச்சர்களுமான வீர சம்செர் ஜங் பகதூர் ராணா மற்றும் தேவ் சம்செர் பகதூர் ராணாவின் மறைவிற்குப் பின், நேபாளப் படைத்தலைவராக இருந்த சந்திர சம்செர் ஜங் பகதூர் ராணா, 1901ல் நேபாள பிரதம அமைச்சரானார்.

நேபாளத்தில் பெண்கள் உடன்கட்டை ஏறல் சடங்கை தடை செய்ததுடன், அடிமை முறையையும் ஒழித்தார். நேபாளத்தில் முதல் ஆங்கில வழிக் கல்வி முறைக்கு திரி சந்திரக் கல்லூரியை நிறுவினார். தராய் பகுதியில் வேளாண் நிலங்களுக்கு நீர்பாசான வாய்க்கால்களை நிறுவினார். நேபாளத்தில் நவீன மருத்துவமனைகளை நிறுவினார். 
நேபாளத்தில் **ரக்சல்** - **அம்லேக்கஞ்ச்** வரை முதல் இருப்புப் பாதையை நிறுவி தொடருந்து சேவைகள் அளித்தார். 

ஐக்கிய இராச்சியத்துடன் அரசியல் தொடர்புகளை மேம்படுத்தினார். மேலும் ஐக்கிய இராச்சியத்தில் தங்கி இராணுவப் பயிற்சி பெற்றவர். 

முதல் உலகப் போரின் போது, ஐக்கிய இராச்சியத்திற்கு பொருள் மற்றும் இராணுவப் படைவீரர்களையும் வழங்கி உதவினார்.

இதனால் மகிழ்வுற்ற பிரித்தானியப் பேரரசு , 1923 நேபாள - பிரித்தானிய உடன்படிக்கையின் படி, நேபாளத்தை தன்னாட்சி கொண்ட நாடாக அங்கீகாரம் வழங்கியது.

இதனையும் காண்க
--------------

* ராணா வம்சம்
* நேபாள பிரதம அமைச்சர்கள்
* நேபாள மன்னர்கள்
* நேபாள இராச்சியம்

மேற்கோள்கள்
-----------

1. ↑  "Lamb6". *www.royalark.net*.
2. ↑  Joshi, Bhuwan Lal; Rose, Leo E. (17 December 1966). "Democratic Innovations in Nepal: A Case Study of Political Acculturation". University of California Press – Google Books வழியாக.
3. ↑  Hussain, Assad (1970). *British India's relation with the Kingdom of Nepal*. London: George Allen and Unwin Ltd.. பக். 208.
**சந்திர நாட்காட்டி** (Lunar Calendar) சந்திரனின் பிறைகளை அடிப்படையாகக் கொண்ட நாட்காட்டியாகும். மிகவும் பரவலாக பயன்படுத்தப்படும் முழுமையான சந்திர நாட்காட்டி இசுலாமிய நாட்காட்டி அல்லது ஹிஜிரி நாட்காட்டி ஆகும். இந்த நாட்காட்டி எப்போதுமே 12 சந்திர மாதங்கள் கொண்டது. இத்தகைய சந்திர நாட்காட்டிகளின் முதன்மை விடயம் இவை பருவகாலங்களுடன் ஒத்துக்கொள்ளாமையும் ஒவ்வொரு ஆண்டும் 11 நாட்கள் (நெட்டாண்டுகளில் 12 நாட்கள்)தள்ளிப்போவதும் ஆகும். சூரிய நாட்காட்டியுடன் ஏறத்தாழ 33 ஆண்டுகளுக்கு ஒருமுறை ஒருங்கிணையும், இது பெரும்பான்மையும் சமய வழிபாடுகளுக்கு மட்டுமே பாவித்தாலும் சவுதி அரேபியாவில் வணிக பயன்பாட்டிற்கும் பாவிக்கப்படுகிறது.

ஓர் **சந்திர ஆண்டில்** 354.37 நாட்கள் உள்ளன.

இசுலாமிய நாட்காட்டியைத் தவிர்த்து பிற சந்திர நாட்காட்டிகளும் உண்மையில் சூரியசந்திர நாட்காட்டிகள் ஆகும். அதாவது மாதங்கள் சந்திரனின் பிறைகளைக் கொண்டு அமைக்கப்பட்டிருந்தாலும், கூடுதலான இடைச்செருகல் மாதத்தை கொண்டு சூரிய ஆண்டுடன் ஒருங்கிணைக்கின்றன.

சீன, எபிரேய, இந்து நாட்காட்டிகள் சூரியசந்திர நாட்காட்டிகளாகும்.

விழாக்கள்
---------

பன்னாட்டு அளவில் அன்றாட பயன்பாட்டுக்குக் கிரெகொரியின் நாட்காட்டியே பயன்படுகின்றது. எனினும், மதம் சார்ந்த பண்டிகைகள்/விழாக்களுக்கு, உலக அளவில் சந்திர நாட்காட்டி அல்லது சூரியசந்திர நாட்காட்டியையே பின்பற்றுகின்றனர். உதாரணத்திற்கு

* ரமலான் (இசுலாமிய நாட்காட்டி)
* தீபாவளி (இந்து நாட்காட்டி)
* நேப்பாலிய புது வருடம் (நேப்பாலிய நாட்காட்டி)
* சீன புது வருடம் (சீன நாட்காட்டி)
* சப்பானிய புது வருடம் (சப்பானிய நாட்காட்டி)

ஆண்டு துவங்கும் சந்திர மாதம்
----------------------------

எந்த நாள் ஆண்டின் முதல்நாள் என்பதில் ஒவ்வொரு நாட்காட்டியும் மாறுபடுகிறது.

சீன நாட்காட்டி போன்ற சிலவற்றில் சந்திரனின் பிறை குறிப்பிட்ட நேரவலயத்தில் நேரும் நிகழ்வு மாதத்தின் முதல்நாளாகக் கொள்ளப்படுகிறது.

பெரும்பான்மையான சந்திரநாட்காட்டிகளில், சந்திரனின் பிறைநிலை முதலில் காணப்படும் நேரத்தில் துவங்குகிறது.

இவற்றையும் பார்க்கவும்
----------------------

* இசுலாமிய நாட்காட்டி
* சந்திரமானம்
* சந்திர மாதம்

வெளியிணைப்புகள்
---------------

* சந்திர நாட்காட்டியும் கிரகண முன்னறிவித்தலும்
* உலகின் பல இடங்களுக்கான சந்திர நாட்காட்டி - ஆண்டுகள் கி.பி 1000 to 4000
* கூகிள் பொறி - சந்திர நாட்காட்டி காண பரணிடப்பட்டது 2009-08-02 at the வந்தவழி இயந்திரம்
* ஆங்கிலத்தில் சந்திர நாட்காட்டி பரணிடப்பட்டது 2013-01-03 at the வந்தவழி இயந்திரம்
* சந்திர நாட்காட்டியின் சில எடுத்துக்காட்டுகள்
சைக்ரஸ் என்பது கணினி துணையுடன் வேதியியலை விளக்கும் ஒரு மென்பொருள் ஆகும். இம்மென்பொருள் அணு அமைப்பு மாதிரி, கணினி சார் வேதியியல், மருந்து அமைப்பு மாதிரி மற்றும் மூலப்பொருள் சார்ந்த அறிவியலை தெளிவுபட விளக்குகிறது. 

பொருளடக்கம் 

சைக்ரெஸ்
செயல்பாடு
தின்ற தொகுப்பு
பிற செயல்பாடு
மேற்கோள் தரவு
வெளிப்புற இணைப்பு 

சைக்ரஸ்
அணு அமைப்பு மாதியை ஆராய்ச்சியாளர், மூலப்பொருள் வேதியியலாளர் மற்றும் உயிர் வேதியியலாளர் உணர உதவும் மென்பொருள் எனலாம். இது ஆய்வாளர் மூலப்பொருளின் கீழ்காணும் பிரிவுக்ளை அறிய உதவுகிறது. 

1. கரிமம் 
2. கனிமம் 
3. பாலிமர் 
4. புரதங்கள் 
5. உலோகங்கள், ஆக்ஸிஸனேற்றிகள் மற்றும் செராமிக்ஸ்

செயல்பாடுகள் 

குறிப்பிட்ட பொருளில் உள்ள மூலப்பொருளை அறிய உதவுகிறது.
வரையறைகளாக வழங்குகிறது. DFT அரை செயல்நிலை, மூலக்கூறு நுட்பம் மற்றும் இயக்கச் செயல்பாடு
குறைவான ஆற்றல் மற்றும் வெப்ப ஆற்றல் சார் மூலப்பொருளை விளக்குகிறது. 
முப்பரிமாண மின்னோட்ட கூறுகள். சுற்றுப்பாதை மின்னனூட்ட பண்பு எலெக்ட்ரான் அளவு மற்றும் எலெக்ட்ரான் மேற்பரப்பு அமைப்பை அறியலாம், 
வேதிமாற்றம், நிலையான மற்றும் மாறக்கூடிய அமைப்பினை பகுத்தறிய உதவுகிறது. 
IR (அகச்சிவப்புக் கதிர்கள்) UV-VIS (புற ஊதாக்கதிர்) NMR போன்ற ஒளிக்கற்றைகளை பகுத்தாய்வு செய்ய உதவுகிறது. 
பொருட்களின் மாற்றம். விரிவடைதல், உள்ளீடு, படிக அமைப்பு, ஒப்பீடு, உட்கிரகித்தல், ஏற்றுக் கொள்ளல் மற்றும் வெப்ப ஆற்றல் பற்றி கூறுகிறது.
புரதப் பொருளானது கையாளும் விதம் மற்றும் புரத மூலக்கூறின் குவாண்டம் நிலையை விளக்குகிறது. 
பல்வகை வெளியீடு தரமான காட்சிப்படுத்தல் மற்றும் நகர்வு நிலை அமைப்பானது விளக்கப்படுகிறது. 

திறன் தொகுப்பு 

மூலக்கூறு நுட்பம் 
அரை நீள் நிலை முறை 
DFT
மறுசெயல்நிலை அறிதல் 
புரத இணைப்பு, மூலக்கூறு இயக்கம் 
எளிமையான கையாளல் முறை 
தரமான புள்ளிவிவரம் 
QSAR
மாதிரிகள் உருவாக்கல் 
பாலிமர்ஸ்
நீடில்மேன் உன்ச் அமைப்பு 

பிற தரவு
அணு அமைப்பு மென்பொருள்
அணு இயக்க மாதிரி ஒப்பீட்டு மென்பொருள் 

வகைபாடு 
அணு அமைப்பு மென்பொருள் 
ஒப்பீட்டு வேதியியல் 
உயிர் தகவல் தொடர்பு மென்பொருள்
ஒப்பீட்டு வேதியியல் மென்பொருள்

மேற்கோள்கள்
-----------

1. ↑
**மருதூர் ஏ. மஜீத்** (ஏப்ரல் 1, 1940 - திசம்பர் 26, 2020) இலங்கைத் தமிழ் எழுத்தாளரும், கவிஞரும், இலக்கிய ஆர்வலருமாவார். 'மணிப்புலவர்' என அழைக்கப்பட்டவர். இலக்கியம், சிறுகதைகள், மருத்துவம், வரலாறு எனப் பல துறைகளிலும் நூல்களை எழுதியுள்ளார். கல்விப் பணிப்பாளராகப் பணியாற்றி ஓய்வு பெற்றவர்.

வாழ்க்கைக் குறிப்பு
-------------------

ஏ. மஜீத் கிழக்கிலங்கையில் சாய்ந்தமருதில் ஐ. அலியார், உதுமனாச்சி ஆகியோருக்கு 1940 ஏப்ரல் 1 இல் பிறந்தார். சாய்ந்தமருது மெதடித்த மிசன் கலவன் பாடசாலை, கல்முனை சாகிரா கலூரி ஆகியவற்றில் கல்வி பயின்றார். நாட்டின் பல பகுதிகளிலும் தமிழாசிரியராகப் பணியாற்றிய இவர், வட்டாரக் கல்வி அதிகாரியாகவும், கல்முனை கல்வி வலயப் பிரதிப் பணிப்பாளராகவும் பணியாற்றி ஓய்வு பெற்றார். பின்னர் வட-கிழக்கு மாகாண முசுலிம் கலாச்சாரப் பணிப்பாளராகவும் பணியாற்றினார்.

இலக்கியப் பங்களிப்பு
--------------------

சிறந்த மேடைப் பேச்சாளரான இவர், கவிதைகள், சிறுகதைகள், கட்டுரைகள் பலவற்றை எழுதியுள்ளார். இவரது 18 படைப்புகள் நூல்களாக வெளிவந்துள்ளன. வானொலி, தொலைக்காட்சி சேவைகளிலும் பல நிகழ்ச்சிகளைத் தொகுத்து வழங்கியுள்ளார்.

எழுதிய நூல்கள்
--------------

* தென்கிழக்கு முஸ்லிம் தேசத்தாரின் நாட்டாரியல் (2007)
* ராமர் இந்தியாவில் பிறக்கவில்லை (2017)
* தென்கிழக்கு முஸ்லிம்களின் பூர்வீக வரலாறு
* நீரிழிவு வியாதியும் அதுபற்றிய சில அனுபவக் குறிப்புக்ளும்
* பன்னீர் வாசம் பரவுகிறது
* மத்திய கிழக்கில் இருந்து மட்டக்களப்பு வரை
* மறக்க முடியாத என் இலக்கிய நினைவுகள்
* மூடமறுக்கும் விழிகளும் துடிக்கும் இதயமும்

விருதுகள்
---------

* கலாபூசணம் (இலங்கை அரசு)

உசாத்துணை
---------

தளத்தில்  
மருதூர் ஏ. மஜீத் எழுதிய
 ***நூல்கள்*** உள்ளன.

1. 1 2 3 4  "கிழக்கின் இலக்கிய முதுசம் மருதூர் ஏ. மஜீத் காலமானார்". வீரகேசரி. 28 ஆகத்து 2020. p. 2.

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
**ஐக்கிய அமெரிக்க ஆயுதப்படை நிறுவனம்** (*United States Armed Forces Institute*) அமெரிக்க ஆயுதப் படைகளின் ஒரு பகுதியாக இருந்த ஒரு கல்வி அமைப்பாகும். 1942 ஆம் ஆண்டு ஏப்ரல் மாதத்தில் ஓர் இராணுவ நிறுவனமாக இது நிறுவப்பட்டது.

1942 மற்றும் 1974 ஆம் ஆண்டுகளுக்கு இடையில் இந்நிறுவனம் கல்லூரி அளவில் பொதுத் தேர்வுகள் மற்றும் ஐக்கிய அமெரிக்க ஆயுதப்படை நிறுவன பாடங்களை உள்ளடக்கிய கல்வி வாய்ப்புகளை அமெரிக்கா, கரீபியன், ஐரோப்பா, அவாய் மற்றும் சப்பான் ஆகிய நாடுகளில் உள்ள இராணுவ சேவை உறுப்பினர்களுக்கு வழங்கியது.

விசுகொன்சின் மாகாணத்தின் தலைநகரமான மேடிசன் நகரில் ஐக்கிய அமெரிக்க ஆயுதப்படை நிறுவனத்தின் தலைமையகம் இருந்தது.

மேற்கோள்கள்
-----------

1. ↑  "Exams Program Guide" (PDF). *DANTES*. 2014. p. 34.
2. ↑  Palmer, Miles R. (1955). "The United States Armed Forces Institute". *Public Administration Review* **15** (4): 272–274. doi:10.2307/972982. .
3. ↑  "United States Armed Forces Institute | Photograph | Wisconsin Historical Society". *Wisconsin Historical Society*. 2008-09-30. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* Israel
* United States

 |
| கல்விசார் | 
* CiNii

 |
| மற்றவை | 
* IdRef

 |
**வங்கியாளர்களின் வங்கி** (Bankers' bank) என்பது அமெரிக்காவில் உள்ள சமூக வங்கிகளுக்கு நிதிச் சேவைகளை வழங்கும் நிதி நிறுவனம் ஆகும். இவை, முதலீட்டாளர் வங்கிகளுக்குச் சொந்தமானவை மற்றும் சமூக வங்கிகளுக்கு மட்டுமே சேவைகளை வழங்க முடியும்.

நேர்மறையான பொருளாதார மூலதன விகிதங்களை மேம்படுத்துவதன் மூலம், வங்கியாளர்களின் வங்கிகள் சமூக வங்கிகளுக்கு பல சேவைகளை வழங்க முடியும், அவை பொதுவாக நாட்டின் பெரிய அல்லது பன்னாட்டு வங்கிகளுக்கு மட்டுமே பொருளாதார ரீதியாக கிடைக்கும். இந்தச் சேவையைப் பயன்படுத்தும் சமூக வங்கிகள் தங்கள் வாடிக்கையாளர்களுக்கு தங்கள் வாடிக்கையாளர்களுக்கு வழங்க முடியும் என்பதோடு, இந்த சிறிய சுதந்திரமான வங்கிகளும் பெரிய வங்கிகளுடன் திறம்பட போட்டியிட அனுமதிக்கின்றன.

நாட்டின் முதல் வங்கியாளர்களின் வங்கியான யுனைடெட் வங்கியாளர்களின் வங்கி 1975 இல் மின்னசோட்டாவில் உருவாக்கப்பட்டது. தற்போது அமெரிக்கா முழுவதும் 12 வங்கியாளர்கள் வங்கிகள் 48 மாநிலங்களில் 6,000க்கும் மேற்பட்ட வங்கிகளுக்கு சேவைகளை வழங்கி வருகின்றது. *தி இண்டிபெண்டட் பேங்கர்ஸ் பேங்க்* (சுயாதீன வங்கிகளின் வங்கி) மிகப்பெரிய வங்கியாளர்களின் வங்கியாகும். இது 1,800 வங்கிகளுக்கு மேல் சேவைகளை வழங்கி வருகிறது.

சான்றுகள்
---------

1. ↑  "வங்கிகளின் வங்கி". *www.investopedia.com*.

வெளி இணைப்புகள்
---------------

* United Bankers' Bank
* Bankers' Bank Council பரணிடப்பட்டது 2007-09-28 at the வந்தவழி இயந்திரம்
* PCBB
* TIB-The Independent BankersBank
* The Bankers' Bank of Kentucky
* Bankers' Bank of Kansas
**பிளைத் நாணல் கதிர்க்குருவி** (*Acrocephalus dumetorum)* அல்லது வேலி கதிர்க்குருவி, ஐரோப்பா, மத்திய ஆசியா, இந்தியத் துணைக்கண்டம் ஆகிய பகுதிகளில் காணப்படும் ஒரு வகை நாணல் கதிர்குருவி ஆகும். சிட்டுக்குருவியை விட அளவில் சிறிய (நீளம் 14 cm) குருவியான இது ரஷ்யா, ஸ்கான்டினாவியா உள்ளிட்ட ஐரோப்பியப் பகுதிகளிலும் வடக்கு ஈரான், பாகிஸ்தானின் குவெட்டா மாகாணம் ஆகிய பகுதிகளில் இனப்பெருக்கம் செய்து வலசை போகும் காலத்தில் கிட்டத்தட்ட அனைத்து குருவிகளும் இந்தியா, வங்கதேசம் மற்றும் இலங்கையில் காணப்படுகின்றன.

பொது இயல்புகள்
--------------

நாணல் கதிர்க்குருவி என்ற பெயரைப் பெற்றிருந்தாலும் இது பெரும்பாலும் நாணல்களில் காணப்படுவதில்லை; மாறாக, நீர்நிலைகளை விட்டு தொலைவில் புதர்கள் அதிகம் உள்ள இடங்களில் காணப்படும். பார்ப்பதற்கு இவை *இடுனா* பேரினக் கதிர்குருவிகளில் *இடுனா ரமா* -வைப் போல் இருக்கும். ஆனால் இவற்றின் குணமான, மரங்களின் மத்தியிலும் உச்சியிலும் காணப்படும் தன்மை பிளைத் நாணல் குருவிகளிடம் இல்லை; மாறாக இவை பெரும்பாலும் புதர்களின் அடிப்பகுதியிலும் தரையிலும் இருக்கும் தன்மை உடையன.

பரவலும் வாழிடமும்
-----------------

### பரவல்

ஐரோப்பா: கிழக்கில் உருசியா, வடக்கில் பின்லாந்து வரையிலும் மேற்கே ஐசுலாந்து வரையிலும் தெற்கே அவுஸ்திரியா வரையிலும்,

ஆசியா: தெற்கில் பாக்கித்தான் வரையிலும் மத்தியில் கசகஸ்தான் தஜிகிஸ்தான் உள்ளிட்ட பகுதிகளிலும் கிழக்கே மங்கோலியா வரையிலும் இது காணப்படுகிறது.

வலசை போகும் இடங்கள்: பெரும்பாலும் இந்தியத் துணைக்கண்டம் மற்றும் மயன்மார்.

### வாழிடம்

சமவெளிப் பகுதிகள், மலைப் பகுதிகளில் 2100 மீ வரையிலும்

இனங்காண உதவும் குறிப்புகள்
--------------------------

### உருவம்

மேல்பகுதி:ஆலிவ் பச்சை கலந்த பழுப்பு நிறம்

புருவம் (அல்லது புருவமேலம்): கண்ணிற்கு முன் பகுதியில் மட்டும் தெளிவாக இருக்கும்

அடிப்பகுதி: வெண்ணிற தொண்டையும் பிற பகுதிகள் வெளிர் மஞ்சள் நிறமும் கொண்டது 

பாலின வேறுபாடு: இல்லை

மேற்கோள்கள்
-----------

1. ↑  "*Acrocephalus dumetorum*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  இராமநாதபுரம் வன உயிரின கோட்டம் (தமிழ்நாடு வனத்துறை). *இராமநாதபுரம் மாவட்டப் பறவைகள் - அறிமுகக் களக்கையேடு*. பக். 185
3. ↑  Ali, Salim & Ripley, S. Dillon (1997). *Handbook of the Birds of India and Pakistan*. Oxford University Press, Delhi. p. 108